Bir Dokterarbet het dä Guttenberg ganz ghörig bschisse. Är isch dr Dokter los, sis Amt het är o gschmisse. O är steut Mängu fescht bir Diss, das bewiist sis edlä Wäse. Immerhin, är het sini Diss jitz wenigschtens gläse. Politisch chöi mir Froue üs sit 40 Jahr engagiere. Tüe ir Gmeind u im Kanton, sogar im Bund regiere. Säubschtbewusst träte mir uf i Deux  Pièces, Jeans u Liibli. Jä gäu, drum si die Bärli im Bärepark beides Wybli.